สนุกแบบสร้างสรรค์ง่ายๆ ด้วยของใช้ใกล้ตัว เล่นเกมกัน โต้รุ่งกันเถอะ ชวนกันเสริมสวย
รวบรวมผ้าห่ม เก้าอี้ ไม้หนีบ และหมอนมาสร้างฐานลับเฉพาะคุณสองคนในห้องนั่งเล่นหรือห้องนอนกันเถอะ   ใช้หมอนหรือไม้หนีบเป็นตัวยึดผ้าห่มไว้กับเก้าอี้ พอสร้างฐานลับเสร็จเรียบร้อย ก็ปูพื้นด้วยหมอนกับผ้าห่มอีกที แล้วมุดเข้าไปซ่อนกันเลย จะตกแต่งด้วยไฟ LED แบบเป็นเส้นๆ ด้วยก็ได้เพื่อความสวยงาม ขอวัสดุเหลือใช้ต่างๆ มาจากพ่อแม่ เช่น เศษผ้า ริบบิ้น กาว ลูกปัด กระดุม และอื่นๆ จากนั้นก็ระดมสมองสร้างสรรค์สิ่งประดิษฐ์เจ๋งๆ กันสองคน! ถ้าคิดไม่ออก เรามีกิจกรรมมาแนะนำ   ร้อยสร้อยข้อมือแลกกันใส่ สร้างงานศิลปะจากมักกะโรนี (หรือจะใช้เส้นมาม่ามาขดกันเป็นคำต่างๆ ก็เก๋นะ!) ร้อยสร้อยจากโซ่กระดาษ ร้อยมาลัยประดับประตู   วาดการ์ดให้เพื่อนและครอบครัว ลองไปค้นดูในตู้เย็นกับตามตู้กับข้าวซิ ว่ามีวัตถุดิบพอผสมกันเป็นคุกกี้ช็อคโกแลตชิพ คุกกี้เคลือบน้ำตาล หรือขนมแสนอร่อยอื่นๆ ไหม จะทำตามสูตรในหนังสือของแม่ หรือหาสูตรเองออนไลน์ก็ได้ทั้งนั้น คว้าอุปกรณ์ประกอบฉาก กล้องถ่ายรูป (หรือมือถือ) กับกระดาษห่อของขวัญ แล้วมาถ่ายรูปประชันกันให้จุใจ ให้ติดกระดาษห่อของขวัญบนกำแพงเป็นฉากหลัง แล้วแต่งตัวด้วยพร็อพเก๋ๆ ฮาๆ จากนั้นจะผลัดกันถ่ายรูปหรือตั้งกล้องถ่ายคู่ก็ดีที่หนึ่ง คลิปติงต๊องไร้สาระที่ถ่ายเก็บไว้ จะผ่านไปกี่ปี เอามาดูทีไรก็ฮาหงายหลัง เพราะงั้นจะรออะไร หยิบกล้องหรือมือถือมา ผลัดกันเป็นนางเอกแล้วอัดคลิปเลย! จะร้อง เต้น เล่นละคร หรืออะไรก็ตามสะดวก เปิดเพลงมันส์ๆ เร่งเสียงอีกนิด แล้วแดนซ์กันให้กระจายแบบไม่ต้องอายใคร (ก็มีกันแค่สองคนนี่นา) เริ่มจาก Truth or dare คือผลัดกันท้าอีกฝ่ายให้พูดความในใจก็ได้ ตามด้วยเล่าเรื่องผี ร้องเพลง เล่นไพ่ หรือจะกอสซิปเรื่องเพื่อนคนไหนก็ตามใจเลย  บางอย่างมีกันแค่สองคนมันก็เล่นลำบาก ไม่ค่อยมันส์ เพราะงั้นก็ลองเล่นไปให้หมดนั่นแหละ อันไหน ว้า เบื่อจัง ก็เปลี่ยนไปเล่นอย่างอื่นแทน คว้าหมอนนุ่มใบใหญ่คนละใบแล้วตบตีกันเลย! แต่ขอให้เล่นในห้องกว้างๆ หน่อยนะ ไม่งั้นถ้าพลาดโดนอะไรเอะอะโครมครามหรือถึงขั้นหล่นแตก เดี๋ยวจะวงแตกเพราะพ่อแม่ตามไปด้วย เกมเศรษฐีคือที่สุด เล่นกันทีลืมเวลา หรือจะโดมิโน่ เลโก้ จิ๊กซอ และอื่นๆ อีกมากมาย นี่ยังไม่พูดถึงวิดีโอเกมเลยนะเนี่ย! ถ้ายังเย็นๆ หรือหัวค่ำ ลองออกไปเดินเล่นกินลมชมวิว นั่งชิงช้า หรือเล่นบาส เตะบอล ซ่อนหาอะไรก็ว่าไป ดีไม่ดีได้เพื่อนร่วมก๊วนมาเพิ่มจากแถวบ้านนี่แหละ ให้พ่อแม่ซ่อนของตามที่ต่างๆ แล้วชวนเพื่อนออกตามหา หรือจะชวนกันไปสำรวจสถานที่ต่างๆ พร้อมกล้องคู่ใจก็ได้ ดีไม่ดีจะได้สารคดีเรื่องย่อม แต่ถ้าพ่อแม่ไม่ให้ออกไปเล่นไกลบ้าน ก็หาของกันอยู่ในบ้านนั่นแหละ ไม่ก็ที่สนามหญ้าหน้าบ้าน พอเจอแล้วก็ถ่ายรูปคู่ให้เท่เลย หรือจะมาแนวฮาจะได้เก็บไว้เม้าท์กันก็ตามสะดวก จะตามล่าหาสมบัติด้วยกัน หรือแยกกันหาว่าใครจะเจอมากกว่าก็สนุกไปอีกแบบ ไม่มีเวลาไหนจะปรับทุกข์หรือแบ่งปันความลับกันได้ดีไปกว่าตอนดึกๆ หลังทำอะไรเหนื่อยมาทั้งวัน แถมยังกินขนมดื่มน้ำอัดลมกันจนพุงกาง อยากจะนอนเม้าท์กันให้แซ่ดหรือคุยกันให้ชุ่มปอด จะนอนคุยกันบนเตียง ที่พื้น หรือในถุงนอนก็ได้ แล้วเปิดอกกันเลย ดีไม่ดีคุณอาจรู้จักกันมากขึ้นจนน่าตกใจ เกี่ยวก้อยสัญญากันตั้งแต่หัวค่ำเลย ว่าจะอยู่เป็นเพื่อนกัน ไม่ชิงหลับไปซะก่อน หรือจะแข่งกันก็ได้ ใครผล็อยหลับก่อนคนนั้นแพ้ หรี่ไฟให้สลัว หรือจะปิดให้มืดเหลือแต่ไฟฉาย แล้วคลุมโปงเล่าเรื่องผีกัน งัดมาประชันกันให้ขนหัวลุกเลย ถึงกลัวจนจะฉี่ราดแค่ไหน แต่อย่างน้อยก็ยังอยู่เป็นเพื่อนกันไง! แต่ใช่ว่าเรื่องผีจะดีต่อใจทุกคน เพราะงั้นถามกันบ้างว่าเพื่อนไหวไหม หรือถ้ากลัวคู่ก็เลิกเถอะ ประมาณว่าเพื่อนซี้อีกคนที่ไม่ยอมมาค้างด้วยกัน เพื่อนคู่อาฆาต หรือคนที่คุณหรือเพื่อนแอบปิ๊ง หาเบอร์แล้วโทรไปทำเสียงคนแก่ หรือถ้าเจอระบบฝากข้อความก็แกล้งทวงหนี้ซะเลย!   แต่ระวังอีกฝ่ายเขามีเบอร์คุณอยู่แล้วนะ (ในกรณีที่ป่วนคนนอกกลุ่ม) เดี๋ยวจะกลายเป็นคนถูกป่วนซะเอง ตกลงกันให้ดีก่อน ว่าเพื่อนเขาอยากโทรป่วนเหมือนคุณหรือเปล่า อย่าไปเที่ยวโทรป่วนชาวบ้านแบบสุ่มเบอร์ล่ะ เดี๋ยวจะถูกพ่อแม่ดุ หรือหนักกว่าคือตำรวจมาถึงบ้าน เอาเป็นว่าแกล้งกันขำๆ ในหมู่เพื่อนและคนรู้จักดีกว่า จะยืมแผ่นพ่อแม่หรือพี่มาเปิด หรือจะดูหนังออนไลน์ตามเว็บต่างๆ ที่เขาให้บริการก็ได้ (บ้านใครมีเคเบิลทีวีก็สะดวกไป) เลือกหนังแนวโปรดของทั้งเพื่อนและคุณ เช่น สยองขวัญสั่นประสาท หนังรักวัยใส ดราม่า ฮาแตก หรืออะไรก็ตามแต่อารมณ์   จะดูหนังทั้งทีลืมป็อปคอร์นกับขนมนมเนยได้ไง   สร้างบรรยากาศโดยหรี่ไฟให้เหมือนโรงหนัง กอดหมอนกันคนละใบพร้อมผ้าห่ม แล้วเบียดกันหน้าทีวีเตรียมรับชมเลย แต่ถ้าคุณเป็นพวกชอบสัปหงกในโรงหนังก็เปิดไฟเถอะ เผื่อถ้ายังเผลอหลับเพื่อนจะได้เขกหัวปลุกให้ไง ซีรีส์ญี่ปุ่น/เกาหลี ได้ฤกษ์เคลียร์คิวก็วันนี้แหละ ดูกันให้เต็มคราบตอนต่อตอน ซีรีส์ต่อซีรีส์เลย ดูซิใครจะเอียนก่อนกัน มียาทาเล็บกี่ขวดกวาดมาเรียงกันให้ร้านทำเล็บอายเลย คุณทาเอง ทาให้เพื่อน หรือเพื่อนทาให้ก็สวยกันทั้งคู่นั่นแหละ คืนนี้ขอเปิดซาลอนจำเป็น จะหยิบยืมอุปกรณ์แต่งผมต่างๆ โรลม้วนผม ไดร์เป่าผม หรือสเปรย์จากแม่หรือพี่สาวก็ตามสะดวก จากนั้นก็ผลัดกันออกแบบทรงผมงามๆ เอาให้เก๋ เปรี้ยว แซ่บกันไปเลย หรือจะแบ๊วลืมก็ตามสไตล์ จะลองกี่ทรงก็ไม่มีใครว่า แต่อย่าลืมถ่ายรูปด้วยนะ! จะมาสก์หน้าสูตรพิเศษของตัวเอง หรือซื้อแผ่นมาสก์สำเร็จรูปมาใช้ก็ได้ แต่ถ้าขาดแตงกวาโปะตาไปนี่เสียดายแย่!
สร้างฐานลับ. ทำงานฝีมือกัน. อบคุกกี้หอมกรุ่น. ถ่ายรูปประชันกัน. ถ่ายหนังหรือ MV. แดนซ์กระจาย. เล่นเกมยอดนิยมเวลาเข้าค่าย. สงครามหมอน. เล่นเกมกระดานกัน หรือเกมอื่นๆ ที่มี. ออกไปเล่นข้างนอก. ตามล่าหาสมบัติ. คุยกันยันสว่าง. นอนดึกที่สุดเท่าที่จะทำได้. เล่าเรื่องผี. โทรป่วนเพื่อนคนอื่น. ดูหนังกัน. ตะลุยดูซีรีส์แบบมาราธอน. ทาเล็บกัน. ทำผมกัน. มาสก์หน้ากัน.
https://www.wikihow.com/Have-Fun-at-a-Sleepover-with-Just-One-Friend https://www.wikihow.com/Have-Fun-at-a-Sleepover-with-Just-One-Friend https://www.wikihow.com/Have-Fun-at-a-Sleepover-with-Just-One-Friend https://www.wikihow.com/Have-Fun-at-a-Sleepover-with-Just-One-Friend
Being Creative with What's Around You Playing Games Staying Up All Night Bringing the Salon to Your House